जुम्ला रारा अल्ट्रा म्याराथनमा दुर्गबहादुर र शारदालाई स्वर्ण 
कर्णालीमा सुरु भएको जुम्ला रारा अल्ट्रा म्याराथनको उपाधि दुर्गबहादुर बुढा र शारदा भण्डारीले चुमेका छन् । पुरुषतर्फ बुढा र महिलातर्फ भण्डारीले जुम्ला रारा अल्ट्रा म्याराथनको उपाधि चुमेका हुन् । पुरुषतर्फ बुढाले शुन्य प्वाइन्ट जुम्ला सदरमुकाम खलंगादेखि रारातालसम्मको ४९ किलोमिटर दुरी ५ घण्टा, २ मिनेट २० सेकेण्डमा पार गरेका थिए । उनी अहिलेसम्मका तीनवटै जुम्ला रारा म्याराथनका स्वर्ण विजेता हुन् । 
जुम्ला — कर्णालीमा सुरु भएको जुम्ला रारा अल्ट्रा म्याराथनको उपाधि दुर्गबहादुर बुढा र शारदा भण्डारीले चुमेका छन् । पुरुषतर्फ बुढा र महिलातर्फ भण्डारीले जुम्ला रारा अल्ट्रा म्याराथनको उपाधि चुमेका हुन् । पुरुषतर्फ बुढाले शुन्य प्वाइन्ट जुम्ला सदरमुकाम खलंगादेखि रारातालसम्मको ४९ किलोमिटर दुरी ५ घण्टा, २ मिनेट २० सेकेण्डमा पार गरेका थिए । उनी अहिलेसम्मका तीनवटै जुम्ला रारा म्याराथनका स्वर्ण विजेता हुन् । यसैगरी दलबहादुर कुँवरले ५ घण्टा ५ मिनेट ४९ सेकेण्डमा दुरी पार गर्दै द्वितीय स्थान हासिल गरेका छन् । वेदबहादुर सुनारले ५ घण्टा ८ मिनेट ४७ सकेण्डमा दुरी पार गरेर तृतीय भएको कर्णाली स्पोर्टस् क्लब जुम्लाका सचिव मधुप्रसाद उपाध्यायले जानकारी दिए ।उनका अनुसार चन्द्र रावल, सुमन कुलुङ, प्रकाश कठायत, सागर बुढा, जोवन ऐडी, मदन भण्डारी, धिरबहादुर खत्री टपटेनमा आउन सफल भएका छन् । महिलातर्फ शारदा भण्डारीले ६ मिनेट ३४ मिनेट ४१ सेकेण्डमा दुरी पार गर्दै प्रथम स्थान ल्याउन सफल भएको आयोजक कर्णाली स्पोर्टस् क्लब जुम्लाले जनाएको छ ।यसैगरी गणना भण्डारीले ६ घण्टा ५९ मिनेट ४२ सेकेण्डका साथ द्वितीय र मञ्जु रावतले ७ घण्टा ३४ मिनेट ३८ सेकेण्ड लगाएर तृतीय भइन् । उमकली बुढा, राममाया बुढा, संगीता भण्डारी, शोभाकली बुढा, विन्दु श्रेष्ठ र राधा श्रेष्ठ टेनमा आउन सफल भएका हुन् । जुम्ला रारा अल्ट्रा म्याराथनमा ७६ जना खेलाडी सहभागी भएकोमा ७२ जना रारातालसम्मै पुगेका थिए । विजेता खेलाडीलाई पुरस्कार वितरण गरिएको सचिव उपाध्यायले बताए । यो वर्ष एक विदेशीसहित ७६ जना धावकहरु सहभागी थिए । ७६ जनामध्ये १५ जना महिला धाविका सहभागी भएका हुन् । जुम्ला–रारा अल्ट्रा म्याराथनमा गायक बुद्धवीर लामा, ओलम्पीयन बैकुण्ठ मानन्धर, क्याप्टेन भरतसिंह थापा, भेट्रान रनर शम्भू दाहाल, सुमन कुलुङलगायतले सहभागिता जनाएका छन् । म्याराथनमा प्रथम हुनेले एक लाख २५ हजार रुपैयाँ पाएका छन् । द्वितीयले ६२ हजार ५ सय, तृतीयले ३७ हजार ५ सय र सान्त्वना हुने ७ जनाले ६ हजार ५ सय रुपैयाँ पुरस्कार पाएका हुन् । जुम्लादेखि रारातालसम्म पाँचवटा चेक प्वाइन्ट रहेका छन् ।